Publication: Magyar Közlöny
Issue: MK-2004-51 (Year: 2004, Number: 51)
Era: 2004-2010
Section: 1. számú melléklet a 20/2004. (IV. 21.) PM rendelethez
Paragraph Index: 1369

3. cikk A szerzõdés érvényessége és létrejötte 3.1. A felek, amelyek alávetik magukat a Szerzõdés rendelkezéseinek, kifejezetten lemondanak azon jogukról, hogy az EDI eszközeivel és a Szerzõdés feltételeivel összhangban létrejött szerzõdés érvényességének megkérdõjelezésére pusztán arra való hivatkozással, hogy a szerzõdés EDI felhasználásával teljesült. 3.2. Mindegyik fél eljár annak érdekében, hogy egy feladott vagy kapott EDI üzenet tartalma összhangban legyen saját országának hatályos törvényi rendelkezéseivel; ez utóbbiak alkalmazása nem korlátozhatja egy EDI üzenet tartalmát. Mindegyik fél megteszi a szükséges intézkedéseket annak érdekében, hogy késedelem nélkül tájékoztassa a másik felet az összhang esetleges hiányáról. 3.3. Egy EDI felhasználásával létrejött szerzõdés akkor és ott jön létre, ahol és amikor egy ajánlat elfogadását jelentõ EDI üzenet eléri az ajánlattevõ számítógépes rendszerét.

Source: https://magyarkozlony.hu/hivatalos-lapok/57ef3af3617123abf9c39f001fce9beca36b35b5/dokumentumok/23888c500e906d63584193d526363b64a833be12/letoltes